|  |
| --- |
| Številka: 007-137/2019/24 |
| Ljubljana, 17. 7. 2019 |
| EVA: 2019-2330-0052 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ZADEVA: Uredba o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 – predlog za obravnavo** | | | | | | | | | | | | | | | |
| **1. Predlog sklepov vlade:** | | | | | | | | | | | | | | | |
| Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na ... seji dne … sprejela naslednji sklep:  Vlada Republike Slovenije je izdala Uredbo o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije.  Stojan Tramte  GENERALNI SEKRETAR  Priloga:  - Predlog Uredbe o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020.  Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | |
| /. | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | |
| – dr. Darja Majkovič, generalna direktorica Direktorata za kmetijstvo,  – mag. Andreja Komel, vodja Sektorja za strukturno politiko in razvoj podeželja,  – mag. Marija Žamut, vodja Oddelka za naložbene ukrepe EU in generacijsko prenovo. | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | |
| /. | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | |
| /. | | | | | | | | | | | | | | | |
| **5. Kratek povzetek gradiva:** | | | | | | | | | | | | | | | |
| Uredba o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 66/18) se spreminja, zaradi spremembe pri merilih za ocenjevanje vlog. Ker se obdobje izvajanja PRP 2014-2020 izteka in ker je zadnji rok za izplačilo sredstev 31. 12. 2023, ustrezno urejamo obveznost vodenja knjigovodstva in ukinjamo možnost podaljševanja obdobja izvajanja poslovnega načrta. Prehajamo na izključno elektronsko vlogo. Ostale spremembe so predvsem tehnične narave, njihov cilj je povečati jasnost in skladnost besedila uredbe. Glede na spremembe v uredbi ustrezno spreminjamo tudi katalog kršitev in sankcij. | | | | | | | | | | | | | | | |
| **6. Presoja posledic za:** | | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | | | DA | |
| b) | usklajenost slovenskega pravnega reda s pravnim redom Evropske unije | | | | | | | | | | | | | DA | |
| c) | administrativne posledice | | | | | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | | | | | NE | |
| e) | socialno področje | | | | | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | NE | |
| **7.a Predstavitev ocene finančnih posledic nad 40.000 EUR:**  **Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020.**  Republika Slovenija bo v obdobju izvajanja PRP 2014-2020 za podukrep Pomoč za zagon dejavnosti za mlade kmete namenila 60.650.000 EUR javnih sredstev. Delež sofinanciranja EU znaša 80 %, delež financiranja iz nacionalnega proračuna pa 20 %. V prvem, drugem in tretjem javnem razpisu skupaj je bilo upravičencem odobrenih 30.853.200 EUR, izplačanih pa 21.533.724,36 EUR. Na četrti javni razpis, v katerem je bilo razpisanih 15 mio EUR, je prispelo 361 vlog, s katerimi je bilo zaprošenih za 13.156.200 EUR podpor, odločbe o pravici do sredstev bodo izdane predvidoma do sredine leta, ko bodo začela potekati tudi izplačila prvega obroka. Na podukrepu je trenutno še 27.825.200 EUR razpoložljivih sredstev.  Sredstva za posamezno leto se zagotavljajo na proračunskih postavkah 140021 Program razvoja podeželja – 14–20 – sredstva EU in Program razvoja podeželja – 14–20 – slovenska udeležba, kot je v nadaljevanju razvidno iz preglednice »Ocena finančnih posledic«. | | | | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | | | |
|  | | | | Tekoče leto (t) | | | t + 1 | t + 2 | | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | | |  | | |  |  | | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | | |  | | |  |  | | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | | |  | | |  |  | | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | | |  | | |  |  | | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | | |  |  | | | | |  | | |
| **II. Finančne posledice za državni proračun** | | | | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | | Znesek za tekoče leto (2019) | | | | | Znesek za t + 1 | |
| Ministrstvo za kmetijstvo, gozdarstvo in prehrano | | | 2330-15-0018 M06 Razvoj kmetij in podjetij | | 140021 Program razvoja podeželja – 14 – 20 – sredstva EU | | | | 10.550.496,00 | | | | | 11.321.040,00 | |
| Ministrstvo za kmetijstvo, gozdarstvo in prehrano | | | 2330-15-0018 M06 Razvoj kmetij in podjetij | | 140022 Program razvoja podeželja – 14 – 20 – slovenska udeležba | | | | 2.698.562,00 | | | | | 2.891.198,00 | |
| **SKUPAJ** | | | | | | | | | **13.249.058,00** | | | | | **14.212.238,00** | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv proračunske postavke | | | Znesek za tekoče leto (t) | | | | Znesek za t + 1 | | |
|  | | |  | | |  | | |  | | | |  | | |
|  | | |  | | |  | | |  | | | |  | | |
| **SKUPAJ** | | | | | | | | |  | | | |  | | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | | | |
| Novi prihodki | | | | | | Znesek za tekoče leto (t) | | | | Znesek za t + 1 | | | | | |
|  | | | | | |  | | | |  | | | | | |
|  | | | | | |  | | | |  | | | | | |
| **SKUPAJ** | | | | | |  | | | |  | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Ker upravičenci podukrepa niso občine, temveč mladi kmetje, se podukrep neposredno ne nanaša na občine, iz tega razloga predlog uredbe ni bil poslan v usklajevanje na SOS, ZOS in ZMOS. | | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | DA | | | |
| (Če je odgovor NE, navedite, zakaj ni bilo objavljeno.) | | | | | | | | | | | | | | | |
| Če je odgovor DA, navedite:  Datum objave na e-demokraciji: 27. 5. 2019  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  - Sindikat kmetov Slovenije,  - Zadružna zveza Slovenije,  - Kmetijsko gozdarska zbornica Slovenije,  - Zveza slovenske podeželske mladine.  Bistvena mnenja, predlogi in pripombe, ki niso bili upoštevani, ter razlogi za neupoštevanje:  Javnost je bila vključena v pripravo gradiva v skladu z Zakonom o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18). | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | DA | | | | |
| **11. Gradivo je uvrščeno v delovni program vlade:** | | | | | | | | | | | NE | | | | |
| Dr. Aleksandra Pivec  ministrica | | | | | | | | | | | | | | | |

**PREDLOG**

**(EVA 2019-2330-0052)**

Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**UREDBO**

**o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014­**–**2020**

1. **člen**

V Uredbi o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 66/18) se 1. člen spremeni tako, da se glasi:

**»1. člen**

**(vsebina)**

(1) Ta uredba ureja izvajanje podukrepa pomoč za zagon dejavnosti za mlade kmete (v nadaljnjem besedilu: podukrep) kot del ukrepa razvoj kmetij in podjetij iz Programa razvoja podeželja Republike Slovenije za obdobje 2014–2020, ki je potrjen z Izvedbenim sklepom Komisije z dne 13. februarja 2015 o odobritvi Programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014 SI 06 RD NP 0012020, zadnjič spremenjenim z Izvedbenim sklepom Komisije št. C(2019)2538 z dne 27. marca 2019 o odobritvi spremembe Programa razvoja podeželja Republike Slovenije za podporo iz Evropskega kmetijskega sklada za razvoj podeželja in o spremembi Izvedbenega sklepa C(2015)849 z dne 13. februarja 2015 (v nadaljnjem besedilu: PRP 2014–2020). PRP 2014–2020 je dostopen na spletni strani Ministrstva za kmetijstvo, gozdarstvo in prehrano (v nadaljnjem besedilu: ministrstvo) ter na spletni strani programa razvoja podeželja ([http://www.program-podezelja.si](http://www.program-podezelja.si/)).

(2) Ta uredba določa namen podpore, upravičence, pogoje za dodelitev sredstev, merila za ocenjevanje vlog, pogoje za izplačilo sredstev, obveznosti in finančne določbe za izvajanje:

1. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2019/288 Evropskega parlamenta in Sveta z dne 13. februarja 2019 o spremembi uredb (EU) št. 1305/2013 in (EU) št. 1307/2013 glede nekaterih pravil o neposrednih plačilih in podpori za razvoj podeželja za leti 2019 in 2020 (UL L št. 53 z dne 22. 2. 2019, str. 14), (v nadaljnjem besedilu: Uredba 1305/2013/EU);

2. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Uredbo (EU) 2017/2393 Evropskega parlamenta in Sveta z dne 13. decembra 2017 o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L št. 350 z dne 29. 12. 2017, str. 15), (v nadaljnjem besedilu: Uredba 1306/2013/EU);

3. Uredbe (EU) št. 1310/2013 Evropskega parlamenta in Sveta z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP), o spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014 in o spremembi Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013, str. 865), zadnjič popravljene s Popravkom (UL L št. 130 z dne 19. 5. 2016, str. 12), (v nadaljnjem besedilu: Uredba 1310/2013/EU);

4. Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 181 z dne 20. 6. 2014, str. 48), zadnjič spremenjene z Delegirano uredbo Komisije (EU) 2017/723 z dne 16. februarja 2017 o spremembi Delegirane uredbe Komisije (EU) št. 640/2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost (UL L št. 107 z dne 25. 4. 2017, str. 1);

5. Delegirane uredbe Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 227 z dne 31. 7. 2014, str. 1), zadnjič spremenjene z Delegirano uredbo Komisije (EU) 2019/94 z dne 30. oktobra 2018 o spremembi Delegirane uredbe Komisije (EU) št. 807/2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L št. 19 z dne 22. 1. 2019, str. 5);

6. Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2019/936 z dne 6. junija 2019 o spremembi izvedbenih uredb (EU) št. 808/2014, (EU) št. 809/2014 in (EU) št. 908/2014 glede finančnih instrumentov, vzpostavljenih na podlagi programov za razvoj podeželja, (UL L št. 149 z dne 7. 6. 2019, str. 58), (v nadaljnjem besedilu: Uredba 808/2014/EU);

7. Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2019/936 z dne 6. junija 2019 o spremembi izvedbenih uredb (EU) št. 808/2014, (EU) št. 809/2014 in (EU) št. 908/2014 glede finančnih instrumentov, vzpostavljenih na podlagi programov za razvoj podeželja, (UL L št. 149 z dne 7. 6. 2019, str. 58), (v nadaljnjem besedilu: Uredba 809/2014/EU).«.

1. **člen**

V 2. členu se v 1. točki povsod besedilo »23/17 in 5/18« nadomesti z besedilom »23/17, 5/18 in 10/19«.

1. **člen**

V 5. členu se v osmem odstavku črta stavek **»**Upravičenec – fizična oseba iz prejšnjega stavka, ki postane izključni lastnik nepremičnin in ustanovi družbo z enim družbenikom, mora na družbo prenesti lastninsko pravico vseh prevzetih nepremičnin iz prejšnjega stavka.«.

1. **člen**

V 6. členu se v sedmem odstavku besedilo »(UL C št. 326 z dne 26. 10. 2012, str. 47)« nadomesti z besedilom »(UL C št. 202 z dne 7. 6. 2016, str. 47)«.

1. **člen**

V 7. členu se v 1. točki za besedo »kmetijstvu« doda besedilo »(Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446) in [22/18](http://www.uradni-list.si/1/objava.jsp?sop=2018-01-0946); v nadaljnjem besedilu: Zakon o kmetijstvu)«.

V 4. točki se za besedo »neporavnanih« doda beseda »zapadlih«.

1. **člen**

V 8. členu se v prvem odstavku v 1. točki na koncu sedme alineje vejica nadomesti z besedo »in«.

Osma alineja se črta.

Dosedanja deveta alineja postane osma alineja.

1. **člen**

V 9. členu se 2. točka spremeni tako, da se glasi:

»2. če fizična oseba še nima vzpostavljenega knjigovodstva za primarno kmetijsko proizvodnjo na svoje ime, ga mora vzpostaviti najpozneje z začetkom novega obračunskega leta po dnevu izdaje odločbe o pravici do sredstev in zagotoviti standardno obdelavo podatkov. Dokazilo o vzpostavitvi knjigovodstva mora poslati agenciji najpozneje do 31. januarja v letu vzpostavitve knjigovodstva. Če dokazila o vodenju knjigovodstva ne pošlje, jo agencija opozori na to in ji določi rok, do katerega ji mora poslati dokazilo o vodenju knjigovodstva. Knjigovodstvo mora voditi od dokončanja vzpostavitve kmetijskega gospodarstva še najmanj dve obračunski leti. Upravičenec, ki:

vodi knjigovodstvo v skladu s slovenskimi računovodskimi standardi, mora knjigovodske podatke do 15. aprila vsako leto poslati agenciji,

ne vodi knjigovodstva iz prejšnje alineje, mora voditi knjigovodstvo v skladu s predpisom, ki ureja vodenje knjigovodstva po metodologiji FADN (v nadaljnjem besedilu: metodologija FADN). Zagotoviti mora standardno obdelavo podatkov in standardno obdelane podatke vsako leto do 15. aprila poslati ministrstvu in agenciji. Če je bilo na kmetijskem gospodarstvu, s katerim upravičenec vstopa v podukrep, v letu, ko se je vpisal v RKG kot nosilec, že vzpostavljeno knjigovodstvo po metodologiji FADN, se šteje, da je upravičenec vzpostavil knjigovodstvo po metodologiji FADN z začetkom novega obračunskega leta;«.

V 4., 5., 6., 7. in 9. točki se beseda »izplačila« nadomesti z besedilom »vložitve zahtevka za izplačilo«.

11. točka se črta.

V dosedanji 12. točki, ki postane 11. točka, se za besedo »Slovenije« doda vejica in besedilo »od datuma izdaje odločbe o pravici do sredstev in še pet let po izplačilu drugega obroka«.

V dosedanji 13. točki, ki postane 12. točka, se za besedo »dejavnosti« doda besedilo »do vložitve zahtevka za izplačilo drugega obroka«.

1. **člen**

V 10. členu se prvi odstavek spremeni tako, da se glasi:

»(1) Če upravičenec po izdaji odločbe o pravici do sredstev ne more izpolniti razvojnega cilja, ki ga je načrtoval v poslovnem načrtu ob oddaji vloge na javni razpis, lahko v skladu s 54. členom Zakona o kmetijstvu na agencijo vloži obrazloženi zahtevek za zamenjavo razvojnega cilja z drugim ciljem, ki je v okviru meril za izbor vlog ovrednoten z enakim ali višjim številom točk, pri čemer lahko predlaga zamenjavo največ dveh razvojnih ciljev iz poslovnega načrta, vsi razvojni cilji pa morajo biti izbrani v skladu s 3. točko osmega odstavka 6. člena te uredbe.«.

Drugi odstavek se črta.

1. **člen**

V 11. členu se v drugem in tretjem odstavku za besedo »člena« doda besedilo »te uredbe«.

1. **člen**

13. člen se spremeni tako, da se glasi:

»**13. člen**

**(vložitev vloge na javni razpis)**

(1) Vlogo na javni razpis sestavljajo prijavni obrazec in priloge.

(2) Vloga na javni razpis se vloži na agencijo v elektronski obliki, podpisana s kvalificiranim elektronskim podpisom. Priloge se predložijo kot skenogram.

(3) Za elektronsko izpolnjevanje in vložitev vloge iz prejšnjega odstavka agencija vzpostavi spletno vstopno mesto na naslovu http://e-kmetija.gov.si, na katerem se upravičenec ali njegov pooblaščenec prijavi v informacijski sistem agencije. Upravičenec ali njegov pooblaščenec izvede elektronski vnos, vključno s kvalificiranim elektronskim podpisom, in vloži vlogo na javni razpis v informacijski sistem agencije.«.

1. **člen**

V 14. členu se na koncu druge alineje beseda »ali« nadomesti z besedo »in«.

1. **člen**

V 15. členu se v tretjem odstavku beseda »presežejo« nadomesti z besedo »dosežejo«.

Četrti odstavek se spremeni tako, da se glasi:

»(4) Če dve ali več vlog na javni razpis prejmejo enako število točk in razpisana sredstva ne zadoščajo za odobritev vseh teh vlog v celoti, se vloge izberejo na podlagi ponderiranja meril za izbor vlog, ki se določijo v javnem razpisu.«.

1. **člen**

V 16. členu se za prvim odstavkom dodata novi drugi in tretji odstavek, ki se glasita:

»(2) Za elektronsko izpolnjevanje zahtevka za izplačilo sredstev se vlagatelj ali njegov pooblaščenec za elektronsko vložitev zahtevka s kvalificiranim digitalnim potrdilom prijavi v informacijski sistem ARSKTRP na spletnem vstopnem mestu iz tretjega odstavka 13. člena te uredbe. Vlagatelj ali njegov pooblaščenec izvede elektronski vnos in vloži zahtevek za izplačilo sredstev v informacijski sistem ARSKTRP.

(3) Za zahtevek za izplačilo sredstev se šteje natisnjen zahtevek za izplačilo sredstev iz prejšnjega odstavka skupaj z vsemi sestavnimi deli zahtevka, ki jih določa javni razpis. Zahtevek za izplačilo sredstev je treba poslati priporočeno po pošti na ARSKTRP, Dunajska 160, Ljubljana ali vložiti v vložišču ARSKTRP.«.

V dosedanjem drugem odstavku, ki postane četrti odstavek, se beseda »treh« nadomesti z besedo »dveh«.

Dosedanji tretji do peti odstavek postanejo peti do sedmi odstavek.

1. **člen**

V Prilogi 1 se v četrtem odstavku besedilo »in priporočenim enotnim sedemmestnim kontnim načrtom in tega ne vodi neprekinjeno tri obračunska leta« nadomesti z besedilom »in tega ne vodi neprekinjeno dve obračunski leti«.

V petem odstavku se beseda »izplačila« nadomesti z besedilom »vložitve zahtevka za izplačilo«.

V dvanajstem odstavku se beseda »izplačilom« nadomesti z besedilom »vložitvijo zahtevka za izplačilo«.

V štirinajstem odstavku se črta besedilo »in ne zaprosi za podaljšanje roka za vložitev zahtevka v skladu z drugim odstavkom 10. člena te uredbe«.

V petnajstem in šestnajstem odstavku se beseda »devete« nadomesti z besedo »osme«.

1. **člen**

V Prilogi 2 se v naslovu priloge črta besedilo »za leto 2017«.

V prvem odstavku se črta besedilo »za leto 2017«.

1. **člen**

V Prilogi 3 se v 6. cilju »PRISPEVEK K DOSEGANJU HORIZONTALNEGA CILJA OKOLJE« točka 6.7 črta.

Dosedanje točke 6.8 do 6.19 postanejo točke 6.7 do 6.18.

**[PREHODNE IN KONČNA DOLOČBA](https://www.uradni-list.si/glasilo-uradni-list-rs/vsebina/undefined/glasilo-uradni-list-rs/vsebina/2016-01-2851/" \l "PREHODNA IN KONČNI DOLOČBI)**

1. **člen**

(končanje postopkov)

(1) Vloge, vložene na podlagi javnega razpisa, objavljenega na podlagi Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 66/18), se obravnavajo v skladu z Uredbo o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 66/18).

(2) Ne glede na prejšnji odstavek se vloge, vložene na podlagi javnega razpisa, objavljenega na podlagi Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 66/18), obravnavajo v skladu s spremenjenima 2. in 12. točko 9. člena uredbe.

(3) Zahtevki za izplačilo sredstev, vloženi na podlagi javnih razpisov, objavljenih na podlagi Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014-2020 (Uradni list RS, št. 55/15, 38/16, 84/16, 19/17 in 66/18), se obravnavajo v skladu s spremenjeno 2., 4., 5., 6., 7., 9., 12. in 13. točko 9. člena uredbe.

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2019-2330-0052

Vlada Republike Slovenije

Marjan Šarec

predsednik

**PRILOGA: OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo predpisa)**

Pravna podlaga za Uredbo o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 so 19. člen Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (v nadaljnjem besedilu: Uredba 1305/2013/EU), 22. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu: zakon, ki ureja kmetijstvo) in Program razvoja podeželja Republike Slovenije za obdobje 2014–2020, ki je potrjen z Izvedbenim sklepom Komisije z dne 13. februarja 2015 o odobritvi Programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014 SI 06 RD NP 0012020, prva sprememba Programa razvoja podeželja Republike Slovenije za obdobje 2014–2020, ki je potrjena z Izvedbenim sklepom Komisije z dne 23. marca 2016 o odobritvi spremembe programa razvoja podeželja Republike Slovenije za podporo iz Evropskega kmetijskega sklada za razvoj podeželja, in o spremembi Izvedbenega sklepa C(2015)849, št. CCI 2014 SI 06 RD NP 001, druga sprememba Programa razvoja podeželja Republike Slovenije za obdobje 2014–2020, ki je potrjena z Izvedbenim sklepom Komisije z dne 13. decembra 2016 o odobritvi spremembe programa razvoja podeželja za Slovenijo za podporo iz Evropskega kmetijskega sklada za razvoj podeželja, in spremembi Izvedbenega sklepa C(2015) 849, št. CCI 2014 SI 06 RD NP 001 in tretja sprememba PRP 2014–2020, ki jo je Evropska komisija potrdila z Izvedbenim sklepom Komisije št. C(2017)7523 z dne 8. novembra 2017 o odobritvi spremembe Programa razvoja podeželja Republike Slovenije za podporo iz Evropskega kmetijskega sklada za razvoj podeželja in o spremembi Izvedbenega sklepa C(2015)849 CCI 2014 SI 06 RD NP 001, zadnjič spremenjenega z Izvedbenim sklepom Komisije št. C(2098)2538 z dne 27. marca 2019.

Program razvoja podeželja je skupni programski dokument posamezne države članice Evropske unije in je programska podlaga za zajemanje finančnih sredstev iz Evropskega kmetijskega sklada za razvoj podeželja (EKSRP).

1. **Rok za izdajo predpisa, ki ga je določil zakon**

Zakon o kmetijstvu roka za izdajo te uredbe sicer ne predpisuje, je pa izredno pomembno, da bo predpis sprejet in uveljavljen čim prej. Sprejem Uredbe o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja 2014–2020 je pomemben zato, ker peti javni razpis pri podukrepu Pomoč za zagon dejavnosti za mlade kmete, katerega podlaga je spremenjena uredba, navedena v tem predlogu, načrtujemo v zgodnjem jesenskem času.

1. **Splošna obrazložitev v zvezi s predlogom predpisa, če je potrebna**

Uredbo o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17 in 68/18) spreminjamo zaradi spremembe pri merilih za ocenjevanje vlog. Ker se obdobje izvajanja PRP 2014–2020 izteka in je zadnji rok za izplačilo sredstev 31. 12. 2023, se ustrezno ureja tudi obveznost vodenja knjigovodstva in ukinja možnost podaljševanja obdobja izvajanja poslovnega načrta. Ostale spremembe so predvsem tehnične narave, njihov cilj je povečati jasnost in skladnost besedila uredbe. Glede na spremembe v uredbi, se ustrezno spreminja tudi katalog kršitev in sankcij ter seznam mejnikov in ciljev.

1. **Predstavitev presoje posledic na posamezna področja, če te niso mogle biti celovito predstavljene v predlogu zakona**

/

**II. VSEBINSKA OBRAZLOŽITEV PREDLAGANIH REŠITEV**

Uredba o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 se spreminja zaradi spremembe pri merilih za ocenjevanje vlog. Eno od meril za ocenjevanje vlog je vključitev upravičenca v ukrep Dobrobit živali. Ker se obdobje izvajanja PRP 2014–2020 izteka in zaradi dejstva, da so na ukrepu Dobrobit živali zagotovljena sredstva samo še za leto 2019, se to merilo črta.

Na podlagi priporočila Računskega sodišča RS iz obveznosti črtamo določilo, da upravičenec na poziv agencije poroča o izpolnjevanju mejnikov in ciljev iz poslovnega načrta. S tem izključujemo možnost dvoumnega razumevanja oziroma nesorazmerja s poročilom, ki se priloži zahtevku za izplačilo. Ugotovljeno je bilo tudi, da agencija med obdobjem izvajanja poslovnega načrta upravičencev ne poziva k tovrstnemu poročanju, zato je določba nepotrebna.

Ker se obdobje izvajanja PRP 2014-2020 izteka in ker je možno izplačevati sredstva iz naslova podukrepa do vključno 31. 12. 2023, knjigovodstvo iz naslova kmetijske dejavnosti pa je mladi kmet zavezan voditi vezano na obračunska leta (od 1. januarja do 31. decembra), mladega kmeta ne moremo več zavezati k vodenju knjigovodstva tri cela obračunska leta, kot to velja zdaj, zato to obdobje skrajšujemo na dve leti. S spremembo datuma za oddajo standardno obdelanih knjigovodskih podatkov z 31. marca na 15. april se bo ta zahteva poenotila z enako zahtevo pri drugih podukrepih. V primerih, ko se mladi kmet odloči za vodenje knjigovodstva v skladu s slovenskimi računovodskimi standardi, se ukinja zahteva, da je le-to vezano na priporočeni enotni sedemmestni kontni načrt, in s tem prispeva k poenostavitvi, tako za upravičence kot za agencijo.

Iz razloga, navedenega v prejšnjem odstavku, ne bo več možno podaljševanje izvajanja triletnega poslovnega načrta za dodatno leto. Zato se ta možnost črta, namesto tega pa se omogočata dve spremembi razvojnega cilja z drugim, ki je enako ali višje točkovan.

Obveznosti, katerih trajanje je bilo predpisano do izplačila drugega obroka, skrajšujemo na datum vložitve zahtevka za izplačilo drugega obroka, kar je za upravičence ugodneje. Pri pregledu zahtevkov za izplačilo drugega obroka, ki so jih vložili upravičenci iz prvega javnega razpisa, je bilo namreč ugotovljeno, da je trajanje izpolnjevanja obveznosti odvisno od časa obravnave zahtevka, ki je pri različnih upravičencih lahko različno dolg. Drugi razlog pa je ta, da od zaključka pregleda zahtevka do dejanske izvršitve plačila zaradi računovodskih postopkov preteče približno 14 dni.

Ker prehajamo na izključno elektronsko vlogo, črtamo odstavek, ki določa oddajo vloge v fizični obliki. Podrobneje pojasnjujemo vlaganje zahtevka za izplačilo drugega obroka.

Ostale spremembe so predvsem tehnične narave, njihov cilj je povečati jasnost in skladnost besedila uredbe. Glede na spremembe v uredbi, ustrezno spreminjamo tudi priloge k uredbi.